ພວກສະໜັບສະໜຸນ ​ຊາວ​ປາ​​ແລສ​ໄຕນ໌ ຫຼາຍພັນ​ຄົນ ເດີນຂະບວນ ໄປທຳນຽບຂາວ
ພວກ​​ປະ​ທ້ວງ​ເຫຼົ່ານັ້ນ ​ພາກັນປະນາມ ການໃຫ້​ທຶນ​ຊ່ວຍ​ເຫລືອ ຂອງ​​ສະຫະລັດ ແກ່ອິສຣາ​ແອ​ລ ​ ແລະ​ຕຳ​ນິຕິຕຽນ ປະທານາທິບໍດີ ບາ​ຣັກ ​ໂອ​ບາ​ມາ.
ພວກສະໜັບສະໜຸນຊາວປາແລສໄຕນ໌ ຫຼາຍພັນຄົນ ຊຶ່ງ ຈຳນວນນຶ່ງ ພາກັນຖືປ້າຍ ທີ່ວາດພາບໃຫ້ເຫັນພົນລະເຮືອນ ທີ່ໄດ້ຮັບບາດເຈັບໃນເຂດ Gaza ພາກັນເດີນຂະບວນໄປ ຍັງທຳນຽບຂາວ ໃນວັນເສົາວານນີ້ ພວກປະທ້ວງເຫຼົ່ານັ້ນ ພາກັນປະນາມການໃຫ້ທຶນຊ່ວຍ ເຫລືອຂອງສະຫະລັດ ແກ່ອິສຣາແອລ ແລະຕຳນິຕິຕຽນປະທານາທິບໍດີ ບາຣັກ ໂອບາມາ ທີ່ໄດ້ຢືນຢັນວ່າ ລັດຂອງຊາວຍິວມີສິດ ໃນການປ້ອງກັນຕົວ ພວກປະທ້ວງຈຳນວນນຶ່ງ ພາກັນຫາມຫີບສົບຈຳລອງ ຫຼາຍໆຫີບ ເປັນຕົວແທນຂອງຊາວປາແລສໄຕນ໌ ທີ່ໄດ້ ເສຍຊີວິດ ໃນເຂດກາຊານັ້ນ ພວກປະທ້ວງທີ່ສະໜັບສະໜຸນຊາວປາແລສໄຕນ໌ ຈຳນວນນຶ່ງ ໄດ້ສົ່ງສຽງຮ້ອງຕອບໂຕ້ ກັບພວກເດີນຂະບວນ ກຸ່ມນ້ອຍກຸ່ມນຶ່ງ ທີ່ສະໜັບສະໜຸນຊາວອິສຣາແອລ ກ່ອນທີ່ຕຳຫລວດຈະເຂົ້າໄປແຍກທັງສອງຝ່າຍ ອອກຈາກກັນ